 Maxamed Xaashi Cilmi mar uu ka hadlaayey balanqaadkii Madaxweynaha ee Doorashada ayaa yidhi Madaxweynuhu waxa uu yidhi Maalin ku dari maayo wakhtiga Doorashada, waxa ay ahayd inuu xisaabtanka galo oo wakhtigeedii ma ku magacaabay Komishanka, Lacagtii Komishanka ku shaqeeyn lahaa wakhtigeedii ma la siiya, waxyaabo badan oo dhiman oo qofku ku ogaanayo in aanu kaga gaadhsiinayn muddada ayaa Maanta soo waajahay, kolkaas Maanta waxa ay wadaan Komishanka ayaa kordhinaya, Komishanku waxba ma kordhiyo, ee muddada uu wax kaga gaadhsiin karo ayuu sameeya, haddii hore loo soo dhigi lahaana sidaas ayuu u dhamaystiri lahaa, ee waa hawl ay iyagu ka seexdeen, ayey imika Komishanka ku gabanayaan, Guddoomiyaha Xisbiga Kulmiye waxa uu yidhi anagu shaqo kuma nihin, oo anagu hawshayadii waanu dhammaynay, iyaga ayaa Xukunka iyo taladda haya, iyaga ayey ahayd inay barnaamuj ay ku shaqeeyaan ay sameeyaan, Nimankan Maanta xilka hayaa Niman xil ka soo bixi kara maaha, Doorasho niman qaban karana maaha, Doorasho qudha ayey qabteen, Doorashadiina waa lagu jabay, markaas Doorasho kale laguma halayn karo. 